Serien ble regnet som kontroversiell. Spesielt siden Quislings tilhengere fikk stå fram og uten avbrudd gi sin oppfatning av virkeligheten, uten å møte motparten direkte. Men nettopp dette var Haagen Ringnes' programidé - at de for én gangs skyld skulle få gi sin versjon. Sentralt i programmene sto også landssvikoppgjøret (av NS-folk kalt rettsoppgjøret etter krigen ), og flere av de som ble intervjuet hevdet at både juristenes og historiens dom i etterkant har vært for streng og vond å bære.